ΓΡΑΠΤΗ ΕΡΩΤΗΣΗ E-2140/01

υποβολή: Camilo Nogueira Romn (Verts/ALE) προς το Συμβούλιο

(20 Ιουλίου 2001)

Θέμα: Καταπολέμηση των ασθενειών που πλήττουν τον Τρίτο Κόσμο

Από τα 1 223 φάρμακα που κυκλοφόρησαν στην αγορά μεταξύ 1975 και 1997, 13 μόνο προορίζονται για την θεραπεία των τροπικών νόσων, καθ' ην στιγμή από τα 17 εκατομμύρια ατόμων που πεθαίνουν κάθε χρόνο από μολυσματικές νόσους, το 90 % ανήκει στα πτωχότερα κράτη του κόσμου. Ενόψει αυτής της δραματικής κατάστασης,ποστηρίζει το Συμβούλιο τα σχέδια που παρουσίασε η Βραζιλία προκειμένου η ΠΟΕ και τα κράτη μέλη της διοργανώσουν εκστρατεία για την καταπολέμηση των ασθενειών που σκοτώνουν εκατομμύρια ανθρώπων στη Λατινική Αμερική, την Ασία και την Αφρική, πολλώ δε μάλλον λόγω της απραξίας των πολυεθνικών φαρμακευτικών εταιρειών, οι οποίες δρουν με αποκλειστικό γνώμονα το εμπορικό κέρδος·

Κοινή απάντησηστις γραπτές ερωτήσεις E-2138/01 και Ε-2140/01

(29 Νοεμβρίου 2001)

Το Συμβούλιο έχει επαναλάβει σε πολυάριθμες περιπτώσεις τη σοβαρή ανησυχία του για την κατάσταση που δημιουργείται από την εξάπλωση των μεταδοτικών ασθενειών ιδίως στις αναπτυσσόμενες χώρες, και ειδικότερα στην νοτίως της Σαχάρας Αφρική.

Ο κύριος στόχος της κοινοτικής πολιτικής για την ανάπτυξη είναι να μειωθεί η ένδεια, στην προοπτική της τελικής εξάλειψής της. Το Συμβούλιο θεωρεί ότι είναι απαραίτητο να επιταχυνθεί η δράση των χορηγών προκειμένου να καταπολεμηθούν οι μεταδοτικές ασθένειες, ιδιαίτερα το AIDS/HIV, η ελονοσία και η φυματίωση, λόγω των καταστρεπτικών επιπτώσεων που μπορεί να έχουν οι ασθένειες αυτές στις προσπάθειες για μείωση της ένδειας.

Για το λόγο αυτό, το Συμβούλιο χαιρέτισε θερμά την ανακοίνωση της Επιτροπής σχετικά με ένα πρόγραμμα δράσης για εσπευσμένα μέτρα καταπολέμησης των μεταδοτικών ασθενειών. Κατά τη γνώμη του, το πρόγραμμα αυτό παρέχει ένα φιλόδοξο, συνετό και κατάλληλο πλαίσιο για την κατά προτεραιότητα δράση της Κοινότητας και των κρατών μελών κατά τα προσεχή πέντε έτη.

Η έλλειψη φαρμακευτικών ειδών σε προσιτές τιμές είναι ένα σοβαρό πρόβλημα σε πολλές αναπτυσσόμενες χώρες και ειδικά για τους φτωχότερους. Για το λόγο αυτό, το Συμβούλιο συμφωνεί με την Επιτροπή ότι πρέπει ναπάρξει μια πολύ ευρύτερη εφαρμογή της αποτελεσματικής παγκόσμιας κλιμακωτής τιμολόγησης προς όφελος των θιγομένων αναπτυσσόμενων χωρών. Συγχρόνως, το Συμβούλιο έχει συνείδηση του κινδύνου εκτροπής των φθηνών φαρμακευτικών ειδών που προορίζονται για συγκεκριμένες αγορές και διάβρωσης των τιμών στις αγορές των αναπτυγμένων χωρών.

Είναι σημαντικό να ενισχυθεί και να παγιωθεί η οικονομική στήριξη για την έρευνα και την ανάπτυξη. Σε αυτό το πλαίσιο,πάρχει ανάγκη να ενισχυθούν οι ικανότητες των αναπτυσσόμενων χωρών και να παρασχεθούν κίνητρα ώστε να αναπτυχθούν νέες θεραπείες και εμβόλια.

Όσον αφορά την πρόταση για ένα Παγκόσμιο Ταμείο Υγείας, το Συμβούλιο έχει επιδοκιμάσει ανεπιφύλακτα την πρόταση του Γενικού Γραμματέα των Η.Ε. Με την ευκαιρία της συνόδου κορυφής των 8 πιο αναπτυγμένων οικονομικά χωρών (G8) στη Γένοβα, η ίδρυση του Ταμείου δρομολογήθηκε σε συνεννόηση με τον Γενικό Γραμματέα του ΟΗΕ.

Το Συμβούλιο συμφωνεί με την Επιτροπή ότι το Ταμείο θα πρέπει να επιληφθεί των τριών μειζόνων μεταδοτικών νόσων: του HIV/AIDS, της ελονοσίας και της φυματίωσης, και θεωρεί ότι πρέπει ναπάρξει δίκαιη κατανομή των βαρών μεταξύ των χωρών μελών του ΟΟΣΑ καθώς και μεταξύ του δημόσιου και του ιδιωτικού τομέα. Η χρηματοδότηση θα πρέπει να χρησιμοποιείται για τηνποστήριξη τηςλοποίησης των στρατηγικών των ίδιων των χωρών εταίρων στον τομέα τηςγείας, οι οποίες να περιλαμβάνουν την πρόληψη και την πρόσβαση στη νοσηλεία και τη θεραπεία, καθώς και δράσεις για την ενίσχυση της δημιουργίαςποδομής.